wickkiey/tamil-wikipedia-chunked huggingface dataset:
# அவிஷ்கா பெர்னாண்டோ

## சர்வதேச போட்டிகள்

2016 ஆம் ஆண்டு 19 வயதுக்குட்பட்ட உலகக் கோப்பையின் காலிறுதியில் 19 வயதிற்கு உட்பட்ட இலங்கைத் துடுப்பாட்ட அணி, 19 வயதிற்குட்பட்ட இங்கிலாந்து அணியை எதிர்கொண்டது. அந்தப் போட்டியில் 95 பந்துகளில் 95 ஓட்டங்களை எடுத்து அணியின் வெற்றிக்கு உதவினார். மேலும் அதே ஆண்டில் இங்கிலாந்து துடுப்பாட்ட அணி இலங்கையில் சுற்றுப்பயணம் செய்து விளையாடியது. அப்பொழுது 19 வயதிற்குட்பட்ட இலங்கை அணியானது தொடரின் அனைத்துப் போட்டிகளிலும் வென்று சாதனை படைத்தது.அந்தத் தொடரில் இவர் இரண்டு போட்டிகளிலும் தொடர்ச்சியாக 100 ஓட்டங்களை அடித்தார்.  
18 வயதாக இருந்தபோது இவர், ஆஸ்திரேலியத் துடுப்பாட்ட அணிக்கு எதிரான உள்நாட்டுத் தொடருக்காக இலங்கை ஒருநாள் அணியில் தேர்வு செய்யப்பட்டுள்ளார். எந்தவொரு டி 20 அல்லது பட்டியல் அ அல்லது முதல் தர துடுப்பாட்டப் போட்டியிலும் விளையாடாமல் தேசிய ஒருநாள் அணிக்கு தனது முதல் அழைப்பைப் பெற்றார். 31 ஆகஸ்ட் 2016 அன்று தம்புல்லாவில் ஆஸ்திரேலியாவுக்கு எதிராக இலங்கைக்காக தனது ஒருநாள் சர்வதேச அறிமுகமானார். மிட்செல் ஸ்டார்க்கின் இரண்டு பந்துகளை எதிர்கொண்ட பின்னர் இவர் ஓட்டங்கள் எதுவும் எடுக்காமல் ஆட்டமிழந்தார்.
# கசுன் ராஜித

**சந்திரசேகர அராச்சிலகே கசுன் ராஜித**, பொதுவாக (**Chandrasekara Arachchilage Kasun Rajitha**, பிறப்பு 1 ஜூன் 1993) கசுன் ராஜித என அறியப்படும் இவர் தொழில்முறை இலங்கை துடுப்பாட்ட அணியின்வீரர் ஆவார். இவர் இலங்கைக்காக சர்வதேச அளவில் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது 20 ஆகிய மூன்று வடிவங்களிலும் விளையாடி வருகிறார்.
# கசுன் ராஜித

## ஆரம்ப கால மற்றும் உள்நாட்டு வாழ்க்கை

இவர் ஆகஸ்ட் 2015 இல் இலங்கை வாரியத் தலைவரின் லெவன் மற்றும் இந்திய தேசியத் துடுப்பாட்ட அணிக்கு இடையிலான சுற்றுப்பயணத்தில் விளையாடினார். மார்ச் 2018 இல், இவர் 2017–18 சூப்பர் நான்கு மாகாண போட்டித் தொடரில் இவர் கண்டியின் அணியில் இடம் பெற்றார் .  
அந்தத் தொடரில் இரண்டு போட்டிகளில் விளையாடி 10 இழப்புகளை கைப்பற்றினார். இதன் மூலம் அதிக இலக்குகளை கைப்பற்றிய கண்டி பந்து வீச்சாளர்களில் முதலிடம் பெற்றார். அதற்கு அடுத்த மாதம், 2018 சூப்பர் மாகாண ஒருநாள் போட்டிக்கான கண்டியின் அணியிலும் இவர் இடம் பெற்றார் .  
2018 ஆம் ஆண்டில் நடைபெற்ற எஸ்.எல்.சி டி 20 லீக்கில் இவர் காலி துடுப்பாட்ட அணி சார்பாக இவர் இடம் பெற்றார். இந்தத் தொடரில் 6 போட்டிகளில் விளையாடி 13 இலக்குகளைை கைப்பற்றினார். இதன் மூலம் அதிக இலக்குகளை கைப்பற்றிய காலி துடுப்பாட்ட வீரர்களின் வரிசையில் முதலிடம் பிடித்தார். மார்ச் 2019 இல், 2019 சூப்பர் மாகாண ஒருநாள் போட்டிக்கான கண்டி அணியில் இடம் பெற்றார் .
# கசுன் ராஜித

## சர்வதேச வாழ்க்கை

இவர் பிப்ரவரி 9, 2016 அன்று இந்தியத் துடுப்பாட்ட அணிக்கு எதிராக இலங்கை அணி சார்பாக பன்னாட்டு இருபது20 போட்டிகளில் இவர் (டி 20 ஐ) அறிமுகமானார். இவர் தனது முதல் ஓவரில் இரண்டு இந்திய முதன்மைத் துடுப்பாட்ட வீரர்களின் இலக்குகளை வீழ்த்தினார். இலங்கை துடுப்பாட்ட வேகப்பந்து வீச்சாளர்கள் சிறப்பாக செயல்பட்டதன் மூலம் இந்திய துடுப்பாட்ட அணி 101 ஓட்டங்களில் அனைத்து இலக்குகளையும் இழந்தது.  
இந்தப்போட்டியில் 29 ஓட்டங்களை விட்டுக் கொடுத்து மூன்று இழப்புகளை கைப்பற்றினார். மேலும் ஆட்ட நாயகன் விருதையும் பெற்றார். இந்த போட்டியில் வென்றதன் மூலம் 1-0 எனும் புள்ளி கணக்கில் தொடரில் முன்னிலை வகித்தது. மேலும் பன்னாட்டு 20 20 ஐசி சி தரவரிசையில் இலங்கை அணி முதலிடம் பிடித்தது.  
2018 ஆம் ஆண்டில் மேற்கிந்தியத் தீவுகள் அணி இலக்கையில் சுற்றுப் பயணம் செய்து விளையாடியது. சூன் 14, 2018 இல் மேற்கிந்தியத் தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். கிரெய்க் பிராத் வெய்ட் என்பவரின் இலக்கினை தனது முதல் தேர்வுத் துடுப்பாட்ட இலக்காகக் கைப்பற்றினார்.
# சிட்னம், நியூ சவுத் வேல்ஸ்

**சிட்னம்** (Sydenham) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியின் உள் மேற்கு பிராந்தியத்தில் உள்ள ஒரு புறநகர்ப் பகுதியாகும். இது சிட்னியின் மத்திய வணிக மாவட்டத்திற்கு தெற்காக 8 கிலோமீட்டர் தொலைவில் அமைந்துள்ளது. சிட்னம் மரிக்வில், செயின்ட் பீட்டர்ஸ் மற்றும் டெம்பே புறநகர்ப் பகுதிகளால் சூழப்பட்டுள்ளது.
# சிட்னம், நியூ சவுத் வேல்ஸ்

## வரலாறு

1800 களின் பிற்பகுதியில் இலவாரா புகையிரத தடம் அமைக்கப்பட்டதன் பின்னராகவே சிட்னம் பகுதி உருவாக்கப்பட்டது. லண்டன் நகரின் சிட்னம் புறநகர் பகுதியைப் போலவே இதுவும் நகரத்துக்கும் புகையிரத சந்திக்கும் அண்மையில் இருந்த்தால் இந்த பெயர் சூட்டப்பட்டது. 1884 அக்டோபர் 15 இல் திறக்கப்பட்டபோது இங்கிருந்த புகையிரத நிலையம் முதலில் மரிக்வில் என்று அழைக்கப்பட்டது. பின்னர் 1895 இல் பாங்க்ஸ்டவுனுக்கு ஒரு புதிய பாதை கட்டப்பட்டபோது சிட்னம் என பெயர் மாற்றம் செய்யப்பட்டது. அது போலவே 1899 இல் டெம்பே பார்க் என்ற பெயரில் திறக்கப்பட்ட தபால் அலுவலகம் 1964 இல் சிட்னம் என மறுபெயரிடப்பட்டது.
# சிட்னம், நியூ சவுத் வேல்ஸ்

## போக்குவரத்து

சிட்னம் புகையிரத நிலையம் சிட்னி புகையிரத வலையமைப்பின் இலவாரா, விமான நிலையம், மற்றும் பாங்க்ஸ்டவுன் தடங்கள் சந்திக்கும் புகையிரத சந்தி ஆகும்.
# பார்க் சுங்-கீ

**பார்க் சுங்-கீ** (ஆங்கிலம்:Park Chung-hee) 1917 நவம்பர் 14 - 1979 அக்டோபர் 26) என்பவர் தென் கொரிய அரசியல்வாதி ஆவார். அவர் 1963 முதல் 1979 இல் அவர் படுகொலை செய்யப்படும்வரை தென் கொரியா அதிபராக இருந்தவர். இராணுவப் புரட்சி மூலம் நாட்டின் தலைவராக உருவெடுத்தார். இவர் அதிபர் பதவிக்கு முன்னர், தென் கொரிய இராணுவத்தில் இராணுவத் தலைவராக பணியாற்றிய பின்னர் 1961 முதல் 1963 வரை தேசிய புனரமைப்புக்கான உச்ச சபையின் தலைவராக இருந்தார்.  
தென் கொரியாவை வளர்ந்த நாடுகளுக்குள் கொண்டுவர முயன்ற பார்க், தொடர்ச்சியான பொருளாதாரக் கொள்கைகளில் தீவரம் காட்டியதின் விளைவாக விரைவான பொருளாதார வளர்ச்சியையும் தொழில்மயமாக்கலையும் தேசத்திற்கு கொண்டு வந்தது, அது இறுதியில் ஆன் ஆற்றின் அதிசயம் என்று அறியப்பட்டது. இதன் விளைவாக 60 மற்றும் 70 களில் தென் கொரியா வேகமாக வளர்ந்து வரும் நாடுகளில் ஒன்றாக மாறியது.  
பார்க் இறந்த பின்னரும் பொருளாதார வளர்ச்சி தொடர்ந்தது, இறுதியில் நாடு சனநாயகப்படுத்தப்பட்டது. நவீன தென் கொரிய அரசியல் உரையாடலிலும், பொதுவாக தென்கொரிய மக்களிடையே அவரது சர்வாதிகாரம் மற்றும் ஜனநாயக விரோத வழிகளிலும் பார்க் ஒரு சர்ச்சைக்குரிய நபராக உள்ளார். தென் கொரியாவை மறுவடிவமைத்து நவீனமயமாக்கிய ஆன் நதியில் அதிசயத்தைத் தக்கவைத்ததற்காக சிலர் அவருக்கு பெருமை சேர்த்தாலும், நாட்டை ஆளும் மற்றவர்கள் அவரது சர்வாதிகார வழியை விமர்சிக்கின்றனர் (குறிப்பாக 1971 க்குப் பிறகு).
# பார்க் சுங்-கீ

## ஆரம்பகால வாழ்க்கை மற்றும் கல்வி

பார்க் சப்பானிய ஆட்சியின் கீழிருந்த கொரியாவின் வடக்கு கியோங்சாங்கின் குமி என்ற ஊரில் 1917 நவம்பர் 14 இல் இவரது பெற்றோர்களான பார்க் சுங்-பின் மற்றும் பெக் நாம்-இயூய் ஆகியோருக்கு பிறந்தார். இவருக்கு ஐந்து சகோதரர்கள் மற்றும் இரண்டு சகோதரிகள் உண்டு.  
அவர் தேகுவில் உயர்நிலைப் பள்ளியில் பட்டம் பெற்ற பிறகு முங்கியோங்-இயூப்பில் ஆசிரியராகப் பணியாற்றினார், ஆனால் அவர் மிகவும் சாதாரணமான மாணவர் என்று கூறப்படுகிறது. இரண்டாம் சீன-சப்பானியப் போர் வெடித்ததைத் தொடர்ந்து, சாங்சுன் ராணுவ அகாதமியில் சேர்ந்தார். அவரது அவர் திறமையான அதிகாரியாக அங்கீகரிக்கப்பட்டார்.
# பார்க் சுங்-கீ

## தொழில்

1944 ஆம் ஆண்டு பட்டம் பெற்ற பிறகு, பார்க் ஒரு சப்பானிய மாநிலமான மஞ்சுகோவின் இராணுவ அதிகாரியாக நியமிக்கப்பட்டார், மேலும் இரண்டாம் உலகப் போரின் இறுதி கட்டங்களில் ஒரு படைப்பிரிவு தளபதியின் உதவியாளராகப் பணியாற்றினார்.
# பார்க் சுங்-கீ

## சொந்த வாழ்க்கை

பார்க் கிம் ஹோ-நாம் என்பவரை மணந்தார் பின்னர் இருவரும் விவாகரத்து பெற்றனர். பின்னர், அவர் இயூக் யங்-சூவை மணந்தார், இவர்களுக்கு இரண்டு மகள்கள் மற்றும் ஒரு மகன் இருந்தனர். 1974 இல் பார்க் மீதான படுகொலை முயற்சியில் யூக் கொல்லப்பட்டார்.
# பார்க் சுங்-கீ

## மரபுரிமை

1979 ஆம் ஆண்டு வரை தென் கொரியாவில் விரைவான பொருளாதார வளர்ச்சியின் ஒரு காலமான ஆன் ஆற்றின் அதிசயத்தை பார்க் வழிநடத்தினார். இருப்பினும், அவரது சர்வாதிகார ஆட்சி ஏராளமான மனித உரிமை மீறல்களைக் கண்டது.  
பார்க் ஆட்சியின் போது தங்கள் இளமைப் பருவத்தை கழித்த பழைய தலைமுறையினர் நாட்டின் பொருளாதார அடித்தளத்தை கட்டியெழுப்புவதற்கும், வட கொரியாவிலிருந்து நாட்டைப் பாதுகாப்பதற்கும், கொரியாவை பொருளாதார மற்றும் உலகளாவிய முக்கியத்துவத்திற்கு இட்டுச் சென்றதற்கும் பார்க் கடன் வழங்குகிறார்கள்.  
1999 ஆம் ஆண்டில் *டைம்* பத்திரிகை வெளியிட்ட " நூற்றாண்டுகளில் ஆசியர்கள்" என்ற பட்டியலில் முதல் பத்து இடங்களில் பார்க் இடம் பெற்றிருந்தாலும், கொரியர்களின் புதிய தலைமுறையினரும் ஜனநாயகமயமாக்கலுக்காகப் போராடியவர்களும் அவரது சர்வாதிகார ஆட்சி நியாயமற்றது என்று நம்புகிறார்கள். இன்று கொரியாவில் கடுமையான பிரச்சினையாக இருக்கும் பிராந்தியவாதத்தின் முக்கிய காரணங்களில் இவரும் ஒருவர் என்று நம்பப்படுகிறது.
# பார்க் சுங்-கீ

## மரபுரிமை

### வரலாற்று தரவரிசை

தென் கொரிய வரலாற்றில் மிகப் பெரிய அதிபரைப் பற்றிய 2015 ஆம் ஆண்டு தென் கொரிய காலப் கருத்துக் கணிப்பில், பார்க் 44% மதிப்பீட்டில் முதலிடத்தில் உள்ளார்.  
2012 இல் பார்க் சங்-கீ அதிபர் நூலகம் மற்றும் அருங்காட்சியகம் திறக்கப்பட்டது.
# அல்போர்சு மாகாணம்

**அல்போர்சு மாகாணம்** (*Alborz Province*) (, *Ostan-e Alborz* ) என்பது ஈரான் நாட்டினுடைய, 31 மாகாணங்களில் அடங்கும் ஒரு மாகாணம் ஆகும். இதன் தலைநகரம், கரஜ் என்ற நகரமாகும். ஜூன் 23, 2010 அன்று ஈரான் பாராளுமன்றம் அளித்த ஒப்புதலுக்குப் பிறகு, தெகுரான் மாகாணத்தை இரண்டு மாகாணங்களாகப் பிரிக்கப்பட்டு, இந்த மாகாணம் உருவாக்கப்பட்டது.தெகுரான் நகருக்கு, வடமேற்கே அமைந்துள்ள, இந்த மாகாணத்தில் 6 மாவட்டங்கள் உள்ளன, கராஜ் கவுண்டி, சவோஜ்போலாக் கவுண்டி, தலேகான் கவுண்டி, எஷ்டேஹார்ட் கவுண்டி, ஃபார்டிஸ் கவுண்டி, நாசராபாத் கவுண்டி ஆகிய ஆறு பெயர்கள், இம்மாகாணத்தின், ஆறு உள் மாவட்டங்கள் ஆகும்.தெhdரான் நகரிலிருந்து, மேற்கே 35 கி.மீ. தொலைவில், அல்போர்ஸ் மலைத்தொடர் உள்ளது. இந்த மலைத்தொடரின் அடிவாரத்தில், இந்த மாகாணம் அமைந்துள்ளது. ஈரானின் முப்பத்தொறு மாகாணங்களிலேயே இந்த மாகாணம் தான்,மிகச்சிறிய மாகாணமாகும். ஈரான் நாட்டின் தேசிய மக்கள் தொகை கணக்கெடுப்பின்படி, 2011 ஆம் ஆண்டில் அல்போர்சு மாகாணத்தின் மக்கள் தொகை 2,412,513 ஆக இருந்தது. இம்மக்கள் தொகையில், 90,5% மக்கள், இம்மாகாணத்தின் நகர்ப்புறங்களில் வசித்து வந்தனர்.
# அல்போர்சு மாகாணம்

## முக்கிய நகரங்கள்

### சவோஜ்போலாக்

**சவோஜ்போலாக்** கவுண்டி அல்லது சவோஜ்போலாக் மாவட்டத்தின் தலைநகரமாக ஆசெட்கெர்டு(Hashtgerd) என்ற நகரம் உள்ளது. இது தெகுரான் நகரத்தில் இருந்து 68 கிலோ மீட்டர் தொலைவில் அமைந்துள்ளது. ஏசுகர்டு நகருக்கு அருகில், பல தொல்பொருள் மேடுகள் காணப்படுகின்றன. அவை அனைத்தும், கூட்டாக "ஓசுபாக்கி" என்று அழைக்கப்படுகின்றன. பல பத்தாண்டுகளாகத் தீவிரமாக தோண்டப்பட்ட, இந்த இடங்களில், தோசன் தபே உட்பட, பல மேடுகள் அல்லது "டெப்சு" ஆகியவை அடங்கியுள்ளன. கிமு 7 ஆம் மில்லினியம் முதல், கிமு 1400 வரையிலான, பழங்கால குடியேற்றங்களின் எச்சங்கள், ஓசுபாக்கியில் காண இயலும். இந்த குடியிருப்புகளில் "சாம்பல் மண் பாண்டம்" ஆரியர்களும், மீடியர்களும் வசிக்கின்றனர். சிலை பூங்கா என்று அழைக்கப்படும் ஒரு பூங்கா என்பது, ஆசெட்கெர்டில் ஒரு பச்சை மிகுந்த பள்ளத்தாக்கு பகுதியாகும். இந்த பூங்காவில், வெவ்வேறு ஈரானிய கலைஞர்களால் தயாரிக்கப்பட்ட, குறிப்பிடத்தக்க ஈரானியர்களின் 12 பஸ்ட்கள்(busts) காணப்படுகின்றன.
# அல்போர்சு மாகாணம்

## முக்கிய நகரங்கள்

### தலேகான்

தலேகான் கவுண்டி அல்லது சதலேகான் மாவட்டத்தின் தலைநகரமாக, தலேகான் என்ற நகரம் உள்ளது. இந்நகரமானது, அல்போர்சு மலைத்தொடரில் அமைந்துள்ளது. தலேகானைச் சேர்ந்த பூர்வீக மக்களின் பேசும் மொழியானது, டாட்டி மொழி என்ற ஈரானின் பழைய மொழிகளில் ஒன்றாகும். 2006 மக்கள் தொகை கணக்கெடுப்பின்படி, அதன் மக்கள் தொகை, அங்கிருக்கும் மொத்த 988 குடும்பங்களில், 3,281 நபர்கள் வாழ்ந்து வந்தனர்.
# அல்போர்சு மாகாணம்

## முக்கிய நகரங்கள்

### நாசராபாத்து

நாசராபாத்து கவுண்டி அல்லது நாசராபாத்து மாவட்டத்தின் தலைநகரமாக, நாசராபாத்து என்ற நகரம் உள்ளது. 2006 மக்கள் தொகை கணக்கெடுப்பின்படி, அதன் மக்கள் தொகை 24,583 குடும்பங்களில் 97,684 ஆக இருந்தது.
# அசிட்டைலீன் டையால்

**அசிட்டைலீன் டையால்** (Acetylenediol), அல்லது **ஈத்தைன்டையால்** (ethynediol), என்பது HO−C≡C−OH என்ற வாய்ப்பாட்டைக் கொண்ட ஒரு கரிமச் சேர்மம் ஆகும். இச்சேர்மம் அசிட்டிலீனின் டையால் ஆகும். அசிட்டைலீன் டையால் குளிர்ந்த நிலையில் நிலைத்தன்மையற்றதாகும். இருப்பினும் இதன் தானொத்தியமான கிளையாக்சால்(CHO)<sub>2</sub> நன்கறியப்பட்டதாகும்.
# அசிட்டைலீன் டையால்

## கண்டறிதல்

அசிட்டைலீன் டையால் முதன்முதலில் நிறை நிறமாலையில் வாயு நிலையில் உற்றுநோக்கப்பட்டது பிறகு, இச்சேர்மம் இசுகொயரிக் அமிலத்தினை 10 கெல்வின் (−263 °செல்சியசு) வெப்பநிலையில் ஒளியால் சிதைப்பதன் மூலம் கிடைக்கப்பெற்றது. இலித்தியம் நாப்தலீன் அசிட்டைலீனிக் கார்பினால் (3-மீதைல்-1-பியூட்டைன்-3-ஆல் அல்லது புரோப்பார்கைல் ஆல்ககால் போன்றவை) வினைபுரிந்து தொடர்புடைய இருலித்திய சேர்மங்களைத் தருகிறது. இந்த இருலித்திய சேர்மங்களின் கீட்டோன்களின் வினையானது அசிட்டைலீனிக் டையால்களை போதுமான அளவில் விளைவிக்கிறது.
# அசிட்டைலீன் டையால்

## வழிப்பொருட்கள்

### ஆல்காக்சைடு வழிப்பொருட்கள்

டையோல் செறிவூட்டப்பட்ட வடிவத்தில் கணநேர இருப்பை மட்டுமே கொண்டிருந்தாலும்,**அசிட்டைலீன்டையோலேட்டு**களின் உப்புகள் (**ஈத்தைன்டையோலேட்டு**) டைஎதிரயனி <sup>−</sup>O−C≡C−O<sup>−</sup> போன்றவை நன்கறியப்பட்வை ஆகும். இந்த கரிமஉலோகச் சேர்மங்கள், (குறிப்பாக, ஆல்காக்சைடுகள்) முறைப்படி ஈத்தைன்டையாலிலிருந்து இரண்டு ஐதரசன் அயனிகள் இழக்கப்படுவதன் மூலமாக பெறப்படுகின்றன, ஆனால், இவை வழக்கமாக இந்த வழிமுறையில் உற்பத்தியாவதில்லை.  
இத்தகைய உப்புகளைப் பெறுவதற்கான குறிப்பிடத்தக்க தொகுப்பு வழிமுறையானது கார்பனோராக்சைடின் ஒடுக்க முறையாகும். 1834 ஆம் ஆண்டு ஜஸ்டஸ் வான் லீபிக் என்பவரால் கார்பனோராக்சைடினை உலோக பொட்டாசியத்துடன் வினைப்படுத்துவதன் மூலம் அசிட்டைலீன்டையோலேட்டு(K<sub>2</sub>C<sub>2</sub>O<sub>2</sub>) முதன்முதலில் பெறப்பட்டது ஆனால், மிக நீண்ட காலமாக இச்சேர்மமானது "பொட்டாசியம் கார்போனைல்" (KCO) என்பதாகவே யூகிக்கப்பட்டிருந்தது. அடுத்த 130 ஆண்டுகளில் சோடியம் (ஜோஹன்னிஸ், 1893), பேரியம் (கன்ஸ் மற்றும் மென்ட்ரல், 1903), இசுட்ரோன்சியம் (ரோடரர், 1906), மற்றும் இலித்தியம், ருபீடியம் மற்றும் சீசியம் (பியர்சன், 1933) ஆகியவற்றின் "கார்போனைல்கள்" விவரிக்கப்பட்டன. இந்த வினையானது இறுதியில், பொட்டாசியம் அசிட்டைலீன்டையோலேட்டு மற்றும் பொட்டாசியம் பென்சீன்எக்சோலேட்டு ஆகியவற்றின் கலவையையே விளைபொருளாகத் தந்தது.  
இந்த உப்புகளின் உண்மையான அமைப்பு 1963 ஆம் ஆண்டில் வெர்னர் பக்னர் மற்றும் ஈ. வெய்சு ஆகியோரால் தெளிவாக்கப்பட்டது.  
அசிட்டைலீன்டையோலேட்டுகள் கார்பனோராக்சைடுடன், குறைந்த வெப்பநிலையில், திரவ அமோனியாவில் வைக்கப்பட்டுள்ள தேவையான உலோகத்துடன் நிகழ்த்தப்படும் அதிவேக வினையின் மூலமும் தயாரிக்கப்படுகிறது.
# அசிட்டைலீன் டையால்

## வழிப்பொருட்கள்

### அணைவுச் சேர்மங்கள்

அசிட்டைலீன்டையால் [TaH(HOC≡COH)(dmpe)<sub>2</sub>Cl]<sup>+</sup>Cl<sup>&minus;</sup> போன்ற அணைவுச் சேர்மங்களை உருவாக்கலாம். இங்கு டிஎம்பிஈ என்பது 1,2-பிஸ்(டைமெதில்பாஸ்பினோ)ஈத்தேன் என்பதாகும்.  
அசிட்டைலீன்டையோலேட்டு மற்றும் அதனையொத்த டெல்டேட்டு, இசுக்கொயரேட்டு போன்ற எதிரயனிகள் மிதமான சூழலில் கரிமயுரேனியம் அணைவுகளில் உள்ள CO ஈனிகளை ஒடுக்க இணைப்பு வினைக்குட்படுத்துவதன் மூலம் கார்பனோராக்சைடிலிருந்து கிடைக்கப்பெறுகின்றன.
# அசிட்டைலீன் டையால்

## இதர வழிப்பொருட்கள்

அசிட்டைலீன்டையாலிலிருந்து கிடைக்கப்பெறாமல் இருப்பினும்கூட, அமைப்புரீதியாக ஒத்த தன்மையுள்ள பல வித சேர்மங்கள் அறியப்பட்டுள்ளன. உதாரணங்கள் டைஈதர், டைஐசோபுரோப்பாக்சிஈத்தைன்((CH<sub>3</sub>)<sub>2</sub>CH)-O-C≡C-O-(CH(CH<sub>3</sub>)<sub>2</sub>) மற்றும் டை-டெர்ட்-பியூட்டாக்சிஈத்தைன்((CH<sub>3</sub>)<sub>3</sub>C)-O-C≡C-O-(C(CH<sub>3</sub>)<sub>3</sub>) ஆகியவற்றை உள்ளடக்கும்.
# அசிட்டைலீன் டையால்

## பயன்கள்

இச்சேர்மம் பரப்பியங்கிப் பொருட்கள் தயாரிக்கப் பயன்படுகிறது. மை, ஒட்டும் பொருட்கள், மேற்பரப்புக்கான பூச்சுகள் நனைப்பூக்கிகள் இவற்றைத் தயாரிப்பதிலும் இச்சேர்மத்தின் வழிப்பொருட்கள் பரவலாகப் பயன்படுத்தப்படுகின்றன.
# அழகு குட்டி செல்லம்

**அழகு குட்டி செல்லம்** (Azhagu Kutti Chellam) 2016 ஆம் ஆண்டு வெளிவந்த இந்தியத் தமிழ் படம்.ஆகும் . இந்த திரைப்படத்தை இயக்கியவர் இயக்குநர் சார்லஸ் ஆவார். இந்த படத்தில் அகில் , கருணாஸ், சுரேஷ் மற்றும் ஜான் விஜய்,என பல நடிகர்கள் நடித்து உள்ளார்கள். இத்திரைப்படத்திற்கு இசையமைப்பாளர் வேத் சங்கர் இசை அமைத்திருக்கிறார். 2013 ஆம் ஆண்டு முதல் தயாரிப்பில் இருந்ததால், இந்த படம் 1 ஜனவரி 2016 அன்று வெளியிடப்பட்டது. இத்திரைப்படத்தின் தலைப்பு வசந்த் இன் சத்தம் போடாதே '' என்ற பாடலில் இருந்து வந்தது.
# அழகு குட்டி செல்லம்

## நடிப்பு

- சரவணனாக அகில்
- சரவணனின் மனைவியாக ரித்விகா
- கருணாஸ்
- சுரேஷ்
- ஜான் விஜய்
- தம்பி ராமையா
- ஆடுகளம் நரேன்
- வினோதினி வைத்தியநாதன்
- மீரா கிருஷ்ணன்
- காஜல் பசுபதி
# அழகு குட்டி செல்லம்

## தயாரிப்பு

தமிழ்தொலைக்காட்சி அரட்டை நிகழ்ச்சியான 'நீயா நானா' இயக்குவதில் மிகவும் பிரபலமான அந்தோணி இத்திரைப்படத்தை தயாரித்தார் . இந்த குழு, 2013 ஆம் ஆண்டின் பாதியில் படத்திற்கான வேலைகளைத் தொடங்கியது.
இப்படத்தின் முன்னோட்டம் 1 ஜனவரி 2014 அன்று வெளியிடப்பட்டது மற்றும் படத்தின் முதல் அதிகாரப்பூர்வ சுவரொட்டி 2014 ஏப்ரல் 14ஆம் தேதி தமிழ் புத்தாண்டு அன்று வெளியிடப்பட்டது. மேலும் தாமதத்திற்குப் பிறகு, குழு ஜனவரி மாதம் 2016ஆண்டு வெளியீட்டிற்காக படத்தை விளம்பரப்படுத்தத் தொடங்கியது, அந்தோனியின் நண்பரான நடிகர் சிவகார்த்திகேயன், டிசம்பர் 2015 இன் பிற்பகுதியில் ஒரு புதிய டிரெய்லரை வெளியிட்டார்  
இப்படத்திற்கு இசையமைத்தவர் வேத்சங்கர் ஆவார். இப்படத்தின் இசையானது திங்க் மியூசிக் இந்தியா என்ற நிறுவனத்தால் வெளியிடப்பட்டது.
# அழகு குட்டி செல்லம்

## வெளியீடு

இந்தத் திரைப்படம் 2016 ஆண்டு ஜனவரி ஒன்றாம் தேதி வெளிவந்து, வசூல்ரீதியாக வெற்றி பெற்றதோடு, நேர்மறையான விமர்சனங்களையும் பெற்றது. இத்திரைப்படத்தின் செயற்கைக்கோள் உரிமைகள் ஸ்டார் விஜய் தொலைக்காட்சிக்கு விற்கப்பட்டது.
# அழகு குட்டி செல்லம்

## வரவேற்பு

"மிகவும் குறைவான பொருட்செலவில் நேர்மையாக செய்யப்பட்ட ஒரு உண்மையான முயற்சி, சரியான உணர்ச்சிகளைக் கொண்டது" என்று பிகைண்ட் உட்ஸ் குறிப்பிட்டது,
# அழகு குட்டி செல்லம்

## கரு

வெளிநாட்டு தொண்டு நிறுவனங்களின் உதவியுடன் நடத்தப்படும் ஒரு பாரம்பரியம் மிக்க பள்ளிகூடத்தில் கிறிஸ்துமஸ் பண்டிகையை முன்னிட்டு மாணவர்கள் நடத்தவிருக்கும் இயேசு நாடகத்திற்கு ஒரு பச்சிளம் குழந்தை தேவைப்படுகிறது. அதற்காக மாணவர்கள் படும் பாட்டுடன் பெரியவர்கள் , பெற்றோர்கள் அந்தப் பிள்ளைகளால் படும் பாட்டையும் , பிள்ளை இல்லாதோர் படும் பாட்டையும் சுவாரஸ்யமாக கலந்து கட்டி கருவாக கொண்டு வெளிவந்திருக்கும் படம் தான் 'அழகு குட்டி செல்லம்.'
# அழகு குட்டி செல்லம்

## கதை

ஆதரவற்றோர் இல்லத்தைச் சேர்ந்த மாணவன் ஒருவன் தன்னுடன் படிக்கும் மாணவர்களுடன் சேர்ந்து பள்ளி விழாவில் ஏசு பிறப்பு நாடகத்தை சிறப்பாக நடத்த திட்டமிடுகிறான். அதில் குழந்தை ஏசுவாக காட்ட ஒரு கைக்குழந்தை தேவைப்படுகிறது . அந்த ஏசு பிறப்பு நாடகத்தின் வெற்றியில் தான் பள்ளிக்கு கிடைத்து வரும் வெளிநாட்டு உதவிகள் தொடர்ந்து கிடைக்கும் எனும் சூழ்நிலையையும் பள்ளி எதிர்கொள்கிறது,  
இந்நிலையில் , ஒருபுறம் கைக்குழந்தைக்காக அந்த மாணவனுடன் சேர்ந்து அவனது தோழர்களும் தேடி வருகின்றனர். மற்றொரு புறம் தனிக்குடித்தன தகராறில் பிரிந்திருக்கும் ஒரு பிராமண தம்பதியின் வரட்டு கவுரவத்தையும் , சதுரங்கம் விளையாட போய் . கருவுற்று கைவிடப்பட்ட ஒரு மேல் தட்டு இளம் பெண்ணின் அவல நிலையையும் , இலங்கைப்போரில் தங்களது குழந்தையை இழந்து கனடாவில் குடிபெயர்ந்து, சென்னை வந்த இளம் தம்பதியின் சோகத்தையும் இப்படத்தில் தெளிவாக காட்டியுள்ளனர்.  
இத்துடன், குழந்தைக்காக ஏங்கும் ஆசிரியை வினோதினி - சேத்தன் தம்பதியினரின் கண்ணீரையும் , மகனைப் பற்றிய கவலையின்றி பிரியத் துடிக்கும் மருத்துவர் மனைவிக்கு விடை கொடுக்கும் 'ஆடுகளம்' நரேன் தம்பதியினரின் விரோதத்தையும்., நான்காவதாக பிறக்கும் குழந்தையாவது ஆண் குழந்தையாக பிறக்காதா? எனும் ஆவலில் வாழும் ஆட்டோ ஓட்டுநரின் ஆண் பிள்ளை ஆவலையும் இத்திரைப்படம் காட்சிப்படுத்தியுள்ளது . குழந்தை ஏசுபிறப்பு நாடகத்தையும் புதிதாகக திரையில் காட்டி மற்றும் பல அழகியல் காட்சிகளையும் இப்படம் கொண்டிருந்தது,
# அசேல குணரத்ன

**தவுந்தீகீதர அசேல சம்பத் குணரத்ன,** பொதுவாக **அசேல குணரத்ன** (Downdegedara Asela Sampath Gunaratne, commonly known as Asela Gunaratne பிறப்பு: சனவரி 8, 1986) என்பவர் இலங்கைத் துடுப்பாட்ட அணியின் வீரர் ஆவார். இவர் இலங்கை அணிக்காக தேர்வு துடுப்பாட்டம் , ஒருநாள் பன்னாட்டுத் துடுப்பாட்டம் ,பன்னாட்டு 20 20 ஆகிய போட்டிகளுக்காக விளையாடி வருகிறார். வலதுகை துடுப்பாட்ட வீரரான இவர் அவ்வப்போது மித வேகப்பந்து வீச்சாளராக செயல்பட்டு வருகிறார். தற்போது வாரண்ட் அதிகாரியாக இலங்கை ராணுவத்தில் பணியாற்றி வருகிறார். அவர் கண்டி ஸ்ரீ ராகுலா கல்லூரியின் கடந்த கால மாணவர். நவம்பர் 2017 இல், இலங்கை கிரிக்கெட்டின் ஆண்டு விருது வழங்கும் விழாவில் நான்கு விருதுகளை வென்றார், இதில் சிறந்த சகலத் துறையருக்கான இரண்டு விருதுகள் அடங்கும்.
# அசேல குணரத்ன

## உள்ளூர் போட்டிகள் மற்றும் 20 20

பிப்ரவரி 2017 இல், மும்பை இந்தியன்ஸ் அணி 2017 இந்தியன் பிரீமியர் லீக்கிற்கு 30 லட்சத்திற்கு இவரை ஒப்பந்தத்தில் எடுத்தது  
மார்ச் 2018 இல், அவர் 2017–18 சூப்பர் ஃபோர் மாகாண போட்டித் தொடரில் இவர் கண்டியின் அணியில் இடம் பெற்றார் . அடுத்த மாதம், 2018 சூப்பர் மாகாண ஒருநாள் போட்டிக்கான கண்டியின் அணியிலும் அவர் இடம் பெற்றார் .  
ஆகஸ்ட் 2018 இல், நடைபெற்ற இலங்கைத் துடுப்பாட்ட இருபது-20 லீக்கில் இவர் காலி துடுப்பாட்ட அணியில் இடம் பெற்றார். 2018 19 ஆம் ஆண்டிற்கான வங்காளதேச பிரீமியர் லீக் துடுப்பாட்ட தொடரில் இவர் காமிலா விக்டோரியன் அணி சார்பாக விளையாடத் தேர்வானார். 2019 ஆம் ஆண்டில் இவர் சூப்பர் ஃபோர் மாகாண துடுப்பாட்ட தொடரில் தொடரில் மீண்டும் கண்டி அணியில் இடம் பெற்றார்.
# அசேல குணரத்ன

## சர்வதேச வாழ்க்கை

பிப்ரவரி 2016 இல் இலங்கை துடுப்பாட்ட அணி இந்தியாவில் சுற்றுப்பயணம் செய்து விளையாடியது. பிப்ரவரி 20, 2011 இல் இந்திய துடுப்பாட்ட அணிக்கு எதிரான பன்னாட்டு இருபது-20 போட்டியில் இவர் அறிமுகமானார். இந்தப் போட்டியில் இவர் நான்கு ஓட்டங்கள் எடுத்து ஆட்டமிழந்தார். இந்தப் போட்டியில் இந்தியத் துடுப்பாட்ட அணி 9 இலக்குகளில் வெற்றி பெற்றது.  
29 அக்டோபர் 2016 அன்று சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தத் தொடரின் முதல் தேர்வுத் துடுப்பாட்டப் போட்டியில் தனது முதல் 50 ஓட்டங்களை பதிவு செய்தார். இரண்டாவது போட்டியில் தனது முதல் 100 ஓட்டங்களைை பதிவு செய்தார்.  
இலங்கை துடுப்பாட்ட அணி,ஜிம்பாப்வே துடுப்பாட்ட அணி, மேற்கிந்திய தீவுகள் துடுப்பாட்ட அணி, ஆகிய மூன்று அணிகள் கலந்துகொண்ட முத்தரப்பு ஒருநாள் பன்னாட்டுத் துடுப்பாட்ட தொடரில் இவர் இலங்கை சார்பாக விளையாடினார். . ஜிம்பாப்வேக்கு எதிரான முத்தரப்பு தொடரின் முதல் போட்டியில் ஒருநாள் போட்டியில் அறிமுகமான அவர் 3 இலக்குகளை வீழ்த்தினார்.  
மே 2018 இல், 2018–19 பருவத்தில் முன்னதாக இலங்கை துடுப்பாட்ட வாரியத்தால் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் ஒருவராக இருந்தார். டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைத் தொடரில் இவர் இலங்கை அணியில் இடம் பெற்றார்.
# அசேல குணரத்ன

## சர்வதேச வாழ்க்கை

### தென்னாப்பிரிக்கா 2017

குணரத்ன தனது முதல் ஒருநாள் நூறு ஓட்டச்ங்களை 11 பிப்ரவரி 2017 அன்று தென்னாப்பிரிக்காவுக்கு எதிராக செஞ்சுரியனில் நடைபெற்ற போட்டியின் போது எடுத்தார். இருப்பினும், அந்தப் போட்டியில் இலங்கை 88 ஓட்டங்களில் தோல்வியடைந்தது.
# திலன் விஜசிங்கே

**திலன் மன்ஜித் விஜசிங்க**(Thilan Manjith Wijesinghe**)** இலங்கை நிதியாளர், தொழில்முனைவோர், முன்னாள் துடுப்பாட்ட வீரர் மற்றும் இசைக்கலைஞர் ஆவார். இவர் தற்போது இலங்கையின் நிதி அமைச்சகத்தின் பொது தனியார் கூட்டாண்மை பிரிவின் தலைவர் மற்றும் செயல் தலைமை நிர்வாக அதிகாரியாக உள்ளார், இவர் இலங்கை முதலீட்டு வாரியத்தின் முன்னாள் தலைவராக இருந்ததன் மூலம் பரவலாக அறியப்பட்டவர்.
# திலன் விஜசிங்கே

## குடும் பம்

இவருக்கு திருமணமாகி 2 குழந்தைகள் உள்ளனர்.
# திலன் விஜசிங்கே

## கல்வி

திலன் தனது இரண்டாம் நிலை கல்வியை கொழும்பின் ஆனந்த கல்லூரியில் பயின்றார், பின்னர் அமெரிக்காவில் தனது பல்கலைக்கழக படிப்பைத் தொடர்ந்தார், 1984 ஆம் ஆண்டில் ஃபிரெடோனியாவில் உள்ள நியூயார்க் மாநில பல்கலைக்கழகத்தில் வணிக நிர்வாகத்தில் மூன்று இளங்கலை பட்டங்களைப் பெற்றார், கார்னெல் பல்கலைக்கழகத்தில் தொழில்துறை பொறியியல் மற்றும் பொருளாதாரம் ஆகிய பட்டங்களைப் பெற்றார்.
# திலன் விஜசிங்கே

## துடுப்பாட்ட வாழ்க்கை

அமெரிக்காவில் தனது படிப்புகள் முடிந்தபின் 1985 ஆம் ஆண்டில் இலங்கைக்குத் திரும்பிய திலன், கொழும்பின் பிரைஸ் வாட்டர்ஹவுஸ் கூப்பர்ஸில் மூலோபாயம் மற்றும் சந்தை ஆராய்ச்சி ஆலோசனையில் நிபுணத்துவம் பெற்ற மூத்த மேலாண்மை ஆலோசகராக செயல்பட்டார். பின்னர் இவர் 1989 இல் சம்பத் வங்கியில் வணிக திட்டமிடல் தலைவராக சேர்ந்தார்.  
ஜனவரி 1992 இல், ஆசியா கேபிடல் லிமிடெட் நிறுவனத்தை நிறுவி தனது தொழில் முனைவோர் தொழில் மீதான ஆர்வத்தை நடைமுறைப்படுத்தினார். இது இலங்கையின் மிகப்பெரிய முதலீட்டு வங்கியாக மாறியது. அவரது பதவிக் காலத்தில், துவக்கத்தில் 25,000 அமெரிக்க டாலர்களில் இருந்த ஆசியா மூலதனம் ஆகஸ்ட் 1994 க்குள் 60 மில்லியன் அமெரிக்க டாலர் சந்தை மூலதனத்துடன் ஒரு நிறுவனமாக வளர்ந்தது, இது கொழும்பு பங்குச் சந்தையில் பட்டியலிடப்பட்ட முதல் 10 நிறுவனங்களில் இடம் பிடித்தது. 1993 மற்றும் 1994 ஆம் ஆண்டுகளில் சந்தை பங்கின் அடிப்படையில் இந்நிறுவனம் இலங்கையின் சிறந்த பங்கு தரகராக இருந்தது மற்றும் பல முக்கிய நிறுவன நிதி பரிவர்த்தனைகளுக்கு பொறுப்பாகவும் இருந்தது.  
முதலீட்டு வங்கியாளராக திலனின் வெற்றி அரசியல் தலைமையின் கவனத்தை ஈர்த்தது, 1995 செப்டம்பரில், அப்போதைய இலங்கை ஜனாதிபதி சந்திரிகா குமாரதுங்காவால் ஒரு சட்டரீதியான முதலீட்டு வாரியத்தின் (BOI) தலைவர் மற்றும் இயக்குநர் ஜெனரல் பதவிக்கு அழைக்கப்பட்டார். வெளிநாட்டு நேரடி முதலீடு மற்றும் தனியார் உள்ளூர் மூலதனத்தை பொருளாதாரத்தின் முன்னுரிமைத் துறைகளில் திரட்டுவதற்கும் வசதி செய்வதற்கும் ஜனாதிபதி ஆணையின் கீழ் நேரடியாக அந்த அமைப்பு செயல்படுகிறது.  
தனது 35ஆம் வயதில் அந்த நிறுவனத்தின் தலைவராக பொறுப்பேற்றார். இதன் மூலம் மிகக்குறைந்த வயதில் பொறுப்பு பெற்றவரும் அதிக ஆண்டுகள் பணியாற்றியவர் எனும் பெருமை பெற்றார். அந்த அமைப்பின் தலைவராக இவர் ஐந்து ஆண்டுகள் பணியில் இருந்தார். அந்த அமைப்பின் தலைவராக இருந்தபோதும், துறைமுகங்கள், மின்சாரம் மற்றும் தொலைத் தொடர்புத் துறைகள், வீட்டுவசதி மேம்பாடு, மென்பொருள் மற்றும் தகவல் தொழில்நுட்பம் ஆகியவற்றில் முன்னோடி தனியார்மயமாக்கல் மற்றும் முதலீட்டு பரிவர்த்தனைகள் உட்பட பல துறைகளில் முன்னேற்றங்களில பங்கு கொண்டுள்ளார். அவரது பதவிக் காலத்தில், BOI 1999 இல் அதிகமாக வெளிநாட்டின் நேரடி முதலீட்டை ஈர்த்தது மற்றும் அதன் உள்கட்டமைப்பு முதலீட்டு வரவு செலவுத் திட்டத்தை 10 மடங்கு அதிகரித்தது.
# ரோசன் சில்வா

**அதெக ரோசன் சிவன்கா சில்வா** (Athege Roshen Shivanka Silva பிறப்பு நவம்பர் 17 ,1988) பொதுவாக ரோசன் சில்வா என அழைக்கப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக தேர்வுத் துடுப்பாட்டப் சர்வதேச போட்டிகளில் விளையாடி வருகிறார். மேலும். கோல்ட்ஸ் துடுப்பாட்ட சங்கம் சார்பாக இவர் முதல் தர போட்டிகளில் விளையாடி வருகிறார்.
# ரோசன் சில்வா

## உள்ளூர் போட்டிகள்

மார்ச் 2018 இல், அவர் 2017–18 சூப்பர் ஃபோர் மாகாண துடுப்பாட்ட தொடரில் இவர் காலி துடுப்பாட்ட அணி சார்பாக விளையாடினார். இந்தத் தொடரில் கொழும்பு துடுப்பாட்ட அணிக்கு எதிரான முதல் ஆட்டப் பகுதியில் 231 ஓட்டங்கள் எடுத்து இறுதி வரை ஆட்டமிழக்காமல் இருந்தார். அந்தத் தொடரில் 3 போட்டிகளில் விளையாடி 535 ஓட்டங்கள் எடுத்தார். இதன் மூலம் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.  
மார்ச் 2019 இல், 2019 சூப்பர் மாகாண ஒருநாள் போட்டிக்கான தொடரில் இவர் கண்டி துடுப்பாட்ட அணி சார்பாக இவர் விளையாடினார்.
# ரோசன் சில்வா

## சர்வதேச போட்டிகள்

ஜூலை 2016 இல் ஆஸ்திரேலியத் துடுப்பாட்ட அணிக்கு எதிரான தேர்வு துடுப்பாட்டத் தொடருக்கான இலங்கை அணியில் அவர் இடம் பெற்றார். ஆனால் அவர் விளையாடவில்லை. செப்டம்பர் 2017 இல், ஐக்கிய அரபு எமிரேட்ஸில் பாகிஸ்தானுக்கு எதிரான தொடருக்கான இலங்கையின் அணியில் அவர் இடம் பெற்றார். ஆனால் அந்தப் போட்டிகளில் விளையாடுவதற்கான வாய்ப்பு இவருக்குக் கிடைக்கவில்லை.  
2017ஆம் ஆண்டில் இலங்கைத் துடுப்பாட்ட அணி இந்தியத் துடுப்பாட்ட அணிக்கு எதிரான தேர்வுத் துடுப்பாட்ட தொடரில் விளையாடியது. டிசம்பர் 2 2017 அன்று இந்தியத் துடுப்பாட்ட அணிக்கு எதிராக தனது முதல் தேர்வுத் துடுப்பாட்டப் போட்டியில் கலந்து கொண்டார்.ரவிச்சந்திரன் அஸ்வின் வீசிய முதல் பந்தில் ஓட்டம் எதுவும் எடுக்காமல் இவர் ஆட்டமிழந்தார்.இருந்தபோதிலும் இரண்டாவது ஆட்ட பகுதியில் தனது முதல் 50 ஓட்டங்களை எடுத்தார். இருப்பினும், இந்தப் போட்டி சமனில் முடிந்தது. சில்வா இறுதிவரை ஆட்டமிழக்காமல் 74 ஓட்டங்களுடன் கலத்தில் இருந்தார்.  
வங்காளதேச துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் சில்வா தனது முதல் 100 ஓட்டங்களை அடித்தார். இதில்தனஞ்சய டி சில்வா மற்றும் குசல் மெண்டிஸ் ஆகியோருடன் இணைந்து 100 ஓட்டங்களை எடுத்தார். இலங்கைத் துடுப்பாட்ட அணி 713 ஓட்டங்கள் எடுப்பதற்கு உதவினார். இருப்பினும், இரு ஆட்டப் பகுதிகளிலும் வங்காளதேச மட்டையாளர் மோமினுல் ஹக் நூறு ஓட்டங்கள் அடித்த பின்னர் ஆட்டம் டிராவில் முடிந்தது.  
இவர் தொடர்ச்சியாக நிலையான ஆட்டத் திறனை வெளிப்படுத்தியதன் மூலமாக பன்னாட்டுத் துடுப்பாட்ட அவையின் தேர்வுத் துடுப்பாட்ட மைட்டாஇயாளர்களுக்கான தரவரிசையில் 29 இடங்கள் முன்னேறி 49 ஆவது இடம் பிடித்தார். இதன்மூலம் முதல் முறையாக 50 ஆவது இடத்திற்குள் இவர் முன்னேறினார்.  
மே 2018 இல், 2018–19 சீசனுக்கு முன்னதாக இலங்கை துடுப்பாட்ட வாரியத்தினால் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் இஅவ்ரும் ஒருவராக இருந்தார்.
# மலிந்தா புஷ்பகுமர

**பாவலுகே மலிண்டா புஷ்பகுமாரா**,(Pawuluge Malinda Pushpakumara பிறப்பு 24 மார்ச் 1987) பொதுவாக மலிந்த புஷ்பகுமாரா என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கை தேசிய அணி சார்பாக தேர்வு துடுப்பாட்டம் மற்றும் ஒருநாள் பன்னாட்டுத் துடுப்பாட்டம் ஆகிய போட்டிகளில் விளையாடி வருகிறார். கொழும்பு துடுப்பாட்ட சங்கம் அணிக்காக இவர் உள்ளூர் போட்டிகளில் விளையாடி வருகிறார். 2019 ஆம் ஆண்டில் ஜனவரி மாதத்தில் நடைபெற்ற ஒரு உள்ளூர் துடுப்பாட்ட போட்டி யின் ஒரு ஆட்ட பகுதியில் எதிரணியில் பத்து இழப்புகளையும் இவர் கைப்பற்றியதன் மூலம் பரவலாக அறியப்படுகிறார்.
# மலிந்தா புஷ்பகுமர

## உள்ளூர் போட்டிகள்

இவர் 2016–17 பிரீமியர் லீக் துடுப்பாட்டத்தில் இவர் கலந்து கொண்டார். அந்த போட்டித் தொடரில் ஒன்பது போட்டிகள் மற்றும் 18 ஆட்ட பகுதிகளில் விளையாடி மொத்தம் 77 இழக்குகளைக் கைப்பற்றினார். இதன் மூலம் அதிக இழப்புகளை கைப்பற்றிய வீரர்கள் வரிசையில் முதலிடம் பிடித்தார். நவம்பர் 2017 இல், இலங்கைத் துடுப்பாட்ட வாரியம் ஆண்டு விருதுகளில் 2016–17 ஆம் ஆண்டுகளில் இவர் சிறப்பாக விளையாடியதற்காக அந்த ஆண்டின் சிறந்த உள்ளூர் துடுப்பாட்ட பந்து வீச்சாளராக தேர்வு செய்யப்பட்டார்.  
இவர் 2017–18 பிரீமியர் லீக் போட்டித் தொடரில் இவர் சிறப்பாக விளையாடினர். அந்தத் தொடரில் 10 போட்டிகள் மற்றும் 20 ஆட்ட பகுதிகளில் விளையாடி 70 இழக்குகளை கைப்பற்றினார். இதன் மூலம் அதிக இழப்புகளை கைப்பற்றிய பந்துவீச்சாளர்களின் பட்டியலில் முதலிடம் பெற்றார். மார்ச் 2018 இல், இவர் 2017–18 சூப்பர் நான்கு மாகாண போட்டிகளுக்கான காலி துடுப்பாட்ட அணியில் இடம் பெற்றார் . அடுத்த மாதம், 2018 சூப்பர் மாகாண ஒருநாள் போட்டிக்கான காலி துடுப்பாட்ட அணியிலும் இவர் இடம் பெற்றார் . அந்தத் தொடரில் 6 போட்டிகளில் விளையாடி 15 இலக்குகளை கைப்பற்றினார் .இதன் மூலம் அதிக இலக்குகளை கைப்பற்றிய பந்துவீச்சாளர்களின் வரிசையில் முதலிடம் பெற்றார். ஆகஸ்ட் 2018 இல், கண்டி துடுப்பாட்ட அணியில் 2018 எஸ்.எல்.சி டி 20 லீக்கில் இவர் இடம் பெற்றார்.  
ஜனவரி 2019 இல், 2018–19 பிரீமியர் லீக் போட்டியில் கொழும்பு துடுப்பாட்ட சங்கம் சார்பாக விளையாடினார். அந்தத் தொடரில் சரசென்ஸ் ஸ்போர்ட்ஸ் சங்க அணிக்கு எதிரான ஆட்டத்தின் போது, புஷ்பகுமாரா போட்டியின் இரண்டாவது ஆட்ட பகுதியில் அனைத்து பத்து இலக்குகளையும் கைப்பற்றினார். அதே போட்டியில், இவர் தனது 700 வது முதல் தர இலக்குகளை எடுத்து, ஒரு ஆட்டப் பகுதியில் 10 இலக்குகளையும் எடுத்த இரண்டாவது இலங்கை பந்துவீச்சாளர் எனும் சாதனை படைத்தார்.இந்தத் தொடரில் 9 போட்டிகளில் விளையாடி 63 இலக்குகளை மொத்தமாக கைப்பற்றினார் .இதில் ஏழு முறை ஐந்து இலக்குகளைக் கைப்பற்றியுள்ளார்.
# லகிரு மதுசங்கா

**லகிரு தில்சன் மதுசங்க** (*Lahiru Dilshan Madushanka*, ; பிறப்பு: செப்டம்பர் 12, 1992) பொதுவாக லகிரு மதுசங்க என அறியப்படும் இவர் இலங்கைத் துடுப்பாட்ட அணியின் வீரர் ஆவார் .இவர் இலங்கை தேசிய துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டி மற்றும் பன்னாட்டு இருபது 20 ஆகிய சர்வதேச போட்டிகளில் விளையாடி வருகிறார். மேலும் வலது கை மட்டையாளர் ஆன இவர் வலது கை மித வேகப்பந்து வீச்சாளர் ஆவார் . இவர் பொலன்னருவாவின் எலஹெராவில் பிறந்தார். அவர் மாத்தலே செயின்ட் தாமஸ் கல்லூரியின் பழைய தோமியன் ஆவார்.
# லகிரு மதுசங்கா

## ஆரம்ப கால வாழ்க்கை

இவர் எலஹர மஹா வித்யாலயா பள்ளியில் தனது ஆரம்பக் கல்வியைப் பயின்றார். அங்கு தரம் 5 கல்வியினை தேர்ச்சி பெற்ற பின்பு மாத்தலே செயின்ட் தாமஸ் கல்லூரியில் பட்டம் படிக்கச் சென்றார். அங்கு தனது துடுப்பாட்ட திறனை சிறப்பாக வெளிப்படுத்தினார் .பின்பு 19 வயதிற்குட்பட்ட இலங்கைத் துடுப்பாட்ட அணியில் தேர்வானார் .அதன்பின் 19 வயதிற்குட்பட்ட இந்தியத் துடுப்பாட்ட அணிக்கு எதிரான போட்டியில் இவர் மட்டையாட்டத்தில் 63 ஓட்டங்களை எடுத்தார். பின்பு பந்துவீச்சில் 17 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார் ஆனால் அந்தப் போட்டியில் 5 ஓட்டங்களில் இந்திய துடுப்பாட்ட அணி வெற்றி பெற்றது . பின்பு 19 வயதிற்குட்பட்ட ஆத்திரேலியத் துடுப்பாட்ட அணிக்கு எதிரான போட்டியில் இறுதி வரை ஆட்டமிழக்காமல் 56 ஓட்டங்களை எடுத்து அணியின் ஓட்டம் 225 ஆக உதவினார் .இந்த போட்டியில் இலங்கைத் துடுப்பாட்ட அணி 76 ஓட்டங்களால் வெற்றி பெற்றது.
# லகிரு மதுசங்கா

## சர்வதேச போட்டிகள்

ஜனவரி 2017 இல் அவர் தென்னாப்பிரிக்காவுக்கு எதிரான தொடருக்கான இலங்கையின் ஒருநாள் பன்னாட்டுத் துடுப்பாட்ட அணியில் இடம் பெற்றார். இவர் பிப்ரவரி 4, 2017 அன்று தென்னாப்பிரிக்கத் துடுப்பாட்ட அணிக்கு எதிராக ஜோகன்னஸ்பர்க்கின் வாண்டரர்ஸ் துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அவர் மட்டை ஆட்டத்தில் ஓட்டங்கள் ஏதும் எடுக்காமல் ஆட்டமிழந்தார், ஆனால் தனது முதல் ஓவரில் முதல் சர்வதேச இலக்காக ஃபாஃப் டு பிளெசிஸை 24 ரன்களுக்கு ஆட்டமிழக்கச் செய்தார். இந்தத் தொடரில், மதுசங்கா மூன்று ஆட்டங்களில் மூன்று முறைகளிலும் டு பிளெசிஸின் இலக்கினைக் கைப்பற்றினார்.  
அவர் வங்காளதேசத் துடுப்பாட்ட அனிக்கு எதிரான ஒருநாள் பன்னாட்டுத் துடுப்பாட்டத் தொடரில் 22 வீரர்களுடன் ஆரம்ப அணியில் சேர்க்கப்பட்டார். இருப்பினும், அவர் தொடருக்கான இறுதி 15 வீரர்கள் பட்டியலில் இடம்பெறவில்லை . ஆகஸ்ட் 2019 இல், நியூசிலாந்து துடுப்பாட்ட அணிக்கு எதிரான தொடருக்கான இலங்கையின் இருபது -20 சர்வதேச அணியில் அவர் இடம் பெற்றார். அவர் செப்டம்பர் 6, 2019 அன்று நியூசிலாந்திற்கு எதிராக இலங்கைக்காக பன்னாட்டு இருபது20 துடுப்பாட்டப் போட்டியில் இவர் அறிமுகமானார். இந்த போட்டியில் அவர் 20 ஓட்டங்கள் எடுத்தார். இந்த போட்டியில் இலங்கை வேகப் பந்துவீச்சாளர் மலிங்கா 4 ஓட்டங்களை விட்டுக் கொடுத்து 4 இலக்குகளை கைப்பற்றியதன் மூலம் இலங்கைத் துடுப்பாட்ட அணி 37 ஓட்டங்களில் வெற்றி பெற்றது.
# கமிந்து மெண்டிஸ்

**கமிந்து மெண்டிஸ்** (*Kamindu Mendis*, பிறப்பு: செப்டம்பர் 30, 1998) என்பவர் இலங்கைத் துடுப்பாட்ட அணியின் வீரர் ஆவார் .இவர் இலங்கை துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டி மற்றும் பன்னாட்டு இருபது 20 ஆகிய போட்டிகளில் விளையாடி வருகிறார். இவர் ஒரே ஓவரில் இரு கைகளிலும் பந்துவீசும் திறமை கொண்டவர் ஆவார். 2018 ஆம் ஆண்டில் இவர் இலங்கை துடுப்பாட்ட அணிக்காக சர்வதேச போட்டிகளில் அறிமுகமானார். மேலும் கொழும்பு துடுப்பாட்ட அணிக்காக இவர் உள்ளூர் போட்டிகளில் விளையாடி வருகிறார். இடதுகை மட்டையாளரன இவர் சகலத் துறையரான இவர் இலங்கை தேசிய அணி தவிர கொழும்பு துடுப்பாட்ட அணி, 19 வயதிற்கு உடபட்ட இலங்கை அணி, தமிழ் யூனியன் துடுப்பாட்ட மற்றும் தடகள சங்கம் ஆகிய அணிகளுக்காகவும் இவர் விளையாடி வருகிறார்.
# கமிந்து மெண்டிஸ்

## ஆரம்ப கால மற்றும் உள்ளூர் துடுப்பாட்ட போட்டிகள்

மென்டிஸ் தனது 13 வயதில் காலியில் உள்ள ரிச்மண்ட் கல்லூரிக்கு துடுப்பாட்டவிளையாடும்போது இரு கைகளாலும் பந்து வீசத் தொடங்கினார். 30 நவம்பர் 2015 அன்று ஏ.ஐ.ஏ பிரீமியர் லிமிடெட் ஓவர் போட்டியில் சரித் அசலங்காவுடன் இணைந்து பட்டியல் துடுப்பாட்டப் போட்டிகளில் இவர் அறிமுகமானார்.  
அடுத்த மாதம், இவர் 2016 வயதுக்குட்பட்ட 19 துடுப்பாட்டஉலகக் கோப்பைக்கான இலங்கை அணியில் இடம் பெற்றார். இவர் டிசம்பர் 2016 இல் 19 வயதுக்குட்பட்ட துடுப்பாட்ட இலங்கைத் துடுப்பாட்ட அணியின் தலைவராகப் அறிவிக்கப்பட்டார் மற்றும் 2018 ஆம் ஆண்டில் நடைபெற்ற 19 வயதிற்குட்பட்ட துடுப்பாட்ட உலகக் கோப்பையில் 19 வயதிற்குட்பட்ட இலங்கை துடுப்பாட்ட அணியின் அணியின் தலைவராக இருந்தார்.  
2018 எஸ்.எல்.சி டி 20 லீக் அணியில் இடம் பெறுவதற்கு முன்னர் இவர் 2017–18 சூப்பர் நான்கு மாகாண போட்டி மற்றும் 2018 சூப்பர் மாகாண ஒருநாள் போட்டிக்கான அணியில் இடம் பெற்றார். இவர் 21 ஆகஸ்ட் 2018 அன்று கொழும்புக்காக தனது இருபதுக்கு போட்டியில் அறிமுகமானார்.  
30 நவம்பர் 2018 அன்று நடைபெற்ற 2018–19 பிரீமியர் லீக் போட்டியில் தமிழ் யூனியன் துடுப்பாட்ட மற்றும் தடகள சங்கத்திற்காக முதல் தர துடுப்பாட்டப் போட்டிகளில் இவர் அறிமுகமானார். மார்ச் 2019 இல், இவர் 2019 சூப்பர் மாகாண ஒருநாள் போட்டிக்கான கொழும்பு அணியில் இடம் பெற்றார் .
# கமிந்து மெண்டிஸ்

## சர்வதேச துடுப்பாட்டப் போட்டிகள்

ஆகஸ்ட் 2018 இல், இலங்கை துடுப்பாட்ட2018 ஆசிய கோப்பைக்கான 31 வீரர்களைக் கொண்ட ஆரம்ப அணியில் இவர் இடம்பெற்றிருந்தார்.  
2018ம் ஆண்டில் இங்கிலாந்து துடுப்பாட்ட அணிக்கு எதிரான தொடரில் இவர் தேர்வானார் . இவர் 27 அக்டோபர் 2018 அன்று இங்கிலாந்துக்கு எதிராக இலங்கைக்காக தனது தினார். இந்த போட்டியில் இவர் 24 ரன்கள் எடுத்தார்.  
2018 ஆம் ஆண்டில் நடைபெற்ற வளர்ந்து வரும் ஆசிய அணிகளுக்கான துடுப்பாட்டத் தொடரில் இவர் விளையாடினார்.2019ஆம் ஆண்டில் இலங்கைத் துடுப்பாட்ட அணி தென்னாப்பிரிக்காவில் சுற்றுப் பயணம் செய்து விளையாடியது. அந்தத் தொடரில் விளையாடுவதற்காக இவர் மீண்டும் அணியில் சேர்க்கப்பட்டார். மார்ச் 10இல் டர்பன் துடுப்பாட்ட அரங்கத்தில் தென்னாப்பிரிக்கத் துடுப்பாட்ட அணிக்கு எதிரான நடைபெற்ற ஒருநாள் பன்னாட்டுத் துடுப்பாட்டப் போட்டியிலிவர் அறிமுகமானார்.
# சல்மா கதுன்

**சல்மா கதுன்** (Salma Khatun பிறப்பு: அக்டோபர் 1, 1990, குல்னா, வங்காளதேச ) வங்காளதேசத் துடுப்பாட்ட அணியின் வீரர் ஆவார். வலதுகை மட்டையாளரான இவர் வலதுகை சுழற் பந்துவீச்சாளராகவும் செயல்படுகிறார். மேலும் இவர் வங்காளதேச பெண்கள் துடுப்பாட்ட அணியின் தலைவராகவும் உள்ளார். அனைத்துக் காலத்திற்குமான சிறந்த பெண் துடுப்பாட்ட வீரர்களில் ஒருவராகவும் இவர் அரியப்படுகிறார். இவர் வங்காளதேசத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டி வடிவங்களில் விளையாடி வருகிறார்.
# சல்மா கதுன்

## ஆரம்பகால வாழ்க்கை மற்றும் பின்னணி

சல்மா கதுன் அக்டோபர் 1, 1990 அன்று வங்காளதேசத்தின் குல்னாவில் பிறந்தார். இவர் முதலில் குல்னாவில் சிறுவர்களுடன் துடுப்பாட்ட விளையாடத் தொடங்கினார். இவர் இம்தியாஸ் ஹொசைன் பிலு எனும் பயிற்சியாளரின் கீழ் பயிற்சி பெற்றார்.
# சல்மா கதுன்

## தொழில்

### ஆசிய விளையாட்டுக்கள்

சீனாவின் தேசிய மகளிர் துடுப்பாட்ட அணிக்கு எதிராக 2010 ல் ஆசிய விளையாட்டு பெண்கள் துடுப்பாட்டப் போட்டியில் வங்காளதேச பெண்கள் அணி வெள்ளி பதக்கம் வென்று வரலாற்று சாதனை படைத்தது. சீனாவின் குவாங்சோவில் நடந்த ஆசிய விளையாட்டுப் போட்டிகளில் ருமனா அணியின் சார்பாக இவர் பங்கேற்றார் அந்தப் போட்டித் தொடரில் இவர் மட்டையாட்டம் மற்றும் பந்துவீச்சு ஆகிய இரண்டிலும் பங்கெடுத்தார்.
# சல்மா கதுன்

## சர்வதேசப் போட்டிகள்

### ஒருநாள்

2011 ஆம் ஆண்டில் ஐசிசி பெண்கள் உலகக் கோப்பைத் துடுப்பாட்டத் தொடருக்கான தகுதிச் சுற்றில் நவம்பர் 26 இல் சாவரில் அயர்லாந்து பெண்கள் துடுப்ப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.  
2019 ஆம் ஆண்டில் வங்காளதேச பெண்கள் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. நவமபர் 4, லாகூரில் நடைபெற்ற பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் 9.2 ஓவர்கள் வீசி 36 ஓட்டங்களை விட்டுக் கொடுத்தார். இதில் 2 ஓவர்களை மெய்டனாக வீசி இரு இலக்குகளைக் கைப்பற்றினார்.பின் மட்டையாட்டத்தில் 8 பந்துஇகளைச் சந்தித்து ஓர் ஓட்டம் எடுத்து பிஸ்மா மரூஃப் பந்துவீச்சில் இவர் ஆட்டமிழந்தார்.
# சல்மா கதுன்

## சர்வதேசப் போட்டிகள்

### இருபது20

சல்மா நவம்பர் 26, 2011 அன்று அயர்லாந்து மகளிர் துடுப்பாட்ட அணிக்கு எதிராக பன்னாட்டு இருபது20 போட்டியில் இவர் அரிமுகமானார். 2018 ஆம் ஆண்டில் நடைபெற்ற பெண்கள் ஆசியக் கோப்பைத் தொடரில் இவர் வங்காளதேச பெண்கள் அணி சார்பாக விளையாடினார். மேலும் அந்தத் தொடரில் வங்காளதேச அணி கோப்பையினை வென்றது. ஆசியக் கோப்பையில் வங்காளதேச பெண்கள் அணி கோப்பையினை வெல்வது இதுவே முதல் முறையாகும். அதே மாதத்தின் பிற்பகுதியில், 2018 ஐ.சி.சி மகளிர் உலக இருபதுக்கு -20 தகுதிப் போட்டிக்கு பங்களாதேஷின் தலைவராக தேர்வு செய்யப்பட்டார்.  
அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான வங்காளதேச அணியின் தலைவனாகத் தேர்வு செய்யப்பட்டார். இந்தத் தொடரில் நான்கு போட்டிகளில் விளையாடி ஆறு இலக்குகளைக் கைப்பற்றினார். இதன்மூலம் அத்கிக இலக்குகளைக் கைப்பற்றிய வங்காளதேச வீரர்கள் வரிசையில் முதலிடம் பெற்றார்..  
ஆகஸ்ட் 2019 இல், ஸ்காட்லாந்தில் நடைபெறும் 2019 ஐ.சி.சி மகளிர் உலக இருபதுக்கு -20 தகுதிப் போட்டிக்கான வங்காளதேச அணியின் தலைவராக இவர் தேர்வு செய்யப்பட்டார்.
# லஹ்தி

**லஹ்தி** (ஆங்கிலம் : Lahti ; <small>பின்னிய மொழி உச்சரிப்பு:</small> [ˈlɑxti] ; சுவீடிய மொழி: *Lahtis* ) பின்லாந்து நாட்டில் அமைந்துள்ள நகரம் ஆகும். இந்த நகரம் நகராட்சியின் கீழ் நிர்வகிக்கப்படுகின்றது.  
லஹ்தி நகரம் பின்லாந்தின் பைஜான் தவாஸ்டியா (பைஜாட்-ஹோம்) பிராந்தியத்தின் தலைநகரம் ஆகும். இந்த நகரம் தலைநகர் ஹெல்சின்கியின் வடகிழக்கில் சுமார் 100 கிலோமீற்றர் (60 மைல்) வெசிஜார்வி ஏரியின் தெற்கு முனையில் அமைந்துள்ளது. ஆங்கிலத்தில், லஹ்தி என்ற பின்னிய மொழி வார்த்தையின் அர்த்தம் விரிகுடா என்பதாகும்*.* லஹ்தி நகரம் வளர்ந்து வரும் பின்லாந்தின் முக்கிய பொருளாதார மையங்களில் ஒன்றாகும்.
# லஹ்தி

## புவியியல்

### காலநிலை

லஹ்தி நகரம் கோப்பன் காலநிலை வகைப்பாட்டின் கீழ், ஈரப்பதமான கண்ட காலநிலை மற்றும் ஒரு சபார்க்டிக் காலநிலை ஆகியவற்றுக்கு இடையேயான எல்லையில் சரியாக அமைந்துள்ளது.
# லஹ்தி

## கலாச்சாரம்

சமீபத்திய ஆண்டுகளில் ஒரு பெரிய காங்கிரஸ் மற்றும் கச்சேரி மையமான சிபெலியஸ் கட்டிடம் கட்டப்பட்டது. சின்போனியா லஹ்தி என்பது பின்லாந்தின் மிகவும் பரவலாக அறியப்பட்ட ஒத்திசை இசைக்குழுக்களில் ஒன்றாகும்.  
லஹ்தியின் வருடாந்திர இசை விழா நிகழ்ச்சியில் லஹ்தி ஒர்கன் விழா, சந்தை சதுக்கத்தின் ஜாஸ் திருவிழா மற்றும் சிபெலியஸ் விழா போன்ற நிகழ்வுகள் அடங்கும்.
# லஹ்தி

## புள்ளிவிபரங்கள்

2016 ஆம் ஆண்டு மார்ச் 31 அன்று நிலவரப்படி லஹ்தியின் மக்கட் தொகை 118,885 காணப்பட்டது. சனத்தொகை அடிப்படையில் பின்லாந்தில் எட்டாவது பெரிய நகரமாக அமைந்தது. 2019 ஆம் ஆண்டின் சனத்தொகை கணக்கெடுப்பின் படி 120,081 மக்கள் வசிக்கின்றனர்.
# லஹ்தி

## பொருளாதாரம்

சுற்றியுள்ள நகராட்சிகளை உள்ளடக்கிய லஹ்தியின் பொருளாதார பகுதி பின்னிஷ்-சோவியத் வர்த்தகத்தின் சரிவு மற்றும் 1990 ஆண்டுகளின் முற்பகுதியில் ஏற்பட்ட மந்தநிலையால் கடுமையாக பாதிக்கப்பட்டது. உற்பத்தியின் மதிப்பு சரிந்தது. குறிப்பாக இயந்திர பொறியியல் தொழில் மற்றும் பிற உற்பத்தித் தொழில்களினதும், நெசவுத் தொழிலினதும் உற்பத்தி குறைந்தது.
# லஹ்தி

## கல்வி

சால்பாஸ் என்பது பைஜான் தவாஸ்டியாவில் உள்ள நகராட்சிகளுக்குச் சொந்தமான ஒரு கல்வி கூட்டமைப்பாகும். தொழிற்கல்வி மற்றும் வர்த்தக கல்வியை வழங்குகின்றது. தனியாருக்குச் சொந்தமான திலா மற்றும் லஹ்தி கன்சர்வேட்டரி முறையே சுகாதார மற்றும் இசை தொடர்பான கல்வியை மாணவர்களுக்கு கற்பிக்கின்றன.  
லஹ்தி பயன்பாட்டு அறிவியல் பல்கலைக்கழகத்தின் ஒரு பகுதியான வடிவமைப்பு மற்றும் நுண்கலை நிறுவனம் லஹ்தியின் மிகப்பெரிய கல்விச் சொத்தாக கருதப்படுகின்றது. இந்த நிறுவனம் குறிப்பாக நகைகள் வடிவமைப்பிற்கும், தொழில்துறை வடிவமைப்பிற்கும் சர்வதேச அங்கீகாரத்தைப் பெற்றுள்ளது. உலோகம், மரவேலை மற்றும் தளபாடங்கள் ஆகிய துறைகளிலும் நிபுணத்துவம் பெற்ற நிறுவனம் ஆகும்.
# லஹ்தி

## விளையாட்டு

ஆண்டுதோறும் நடைபெறும் பனி விளையாட்டுக்களுக்காக இந்த நகரம் நன்கு அறியப்பட்டிருக்கிறது. 1926, 1938, 1958, 1978, 1989, 2001 மற்றும் 2017 ஆகிய ஆண்டுகளில் எஃப்ஐஎஸ் நோர்டிக் உலக ஸ்கை சாம்பியன்ஷிப்பை ஏழு முறை நடத்திய ஒரே நகரம் இதுவாகும்.  
வரலாற்று ரீதியாக நகரத்தின் மிக வெற்றிகரமான காற்பந்து சங்கம் குசிசி ஆகும். 1980 ஆண்டின் முற்பகுதியிலிருந்து 1990 கள் வரை நீடித்த அவர்களின் பொற்காலங்களில் ஐந்து பின்னிஷ் சாம்பியன்ஷிப்புகளையும், இரண்டு பின்னிஷ் கோப்பை பட்டங்களையும் வென்றனர். ஒவ்வொரு ஆண்டும் ஐரோப்பிய போட்டிகளில் பங்கேற்றனர்.  
1997 ஆம் ஆண்டின் உலக விளையாட்டு, 2009 ஆம் ஆண்டின் உலக முதுநிலை தடகள சாம்பியன்ஷிப் போட்டிகள் லஹ்தியில் நடைபெற்றது. 1952 ஆம் ஆண்டில் கோடைகால ஒலிம்பிக்கிற்காக கிசாபுஸ்டோவில் சில காற்பந்து போட்டிகள் நடத்தப்பட்டன.
# Module:IPAc-en/data

-- This module processes data for Module:IPAc-en. It is intended to be
-- loaded with mw.loadData.  
local PRONUNCIATION_MODULE = 'Module:IPAc-en/pronunciation'
local PHONEME_MODULE = 'Module:IPAc-en/phonemes'  
local function makeData(oldData)
local newData = {}
for i, old in ipairs(oldData) do
local new = {}
for k, v in pairs(old) do
if k ~= 'aliases' and k ~= 'code' then
new[k] = v
end
end
newData[old.code] = new
if old.aliases then
for i, alias in ipairs(old.aliases) do
newData[alias] = new
end
end
end
return newData
end  
local function main
local pronunciation = makeData(require(PRONUNCIATION_MODULE))
local phonemes = makeData(require(PHONEME_MODULE))  
-- Check that no pronunciation keys are also contained in the phonemes
-- data. This would cause silent, hard-to-debug errors if it went
-- unchecked, so make it cause a big red error message instead.
for id in pairs(pronunciation) do
if phonemes[id] then
error(string.format(
"duplicate ID '%s' found in %s and %s",
id,
PRONUNCIATION_MODULE,
PHONEME_MODULE
))
end
end  
return {
pronunciation = pronunciation,
phonemes = phonemes,
}
end  
return main
# லிபரான் ஆணையம்

**லிபரான் ஆணையம்**(லிபரான் அயோத்தி விசாரணை ஆணையம்) , பாபர் மசூதி இடிப்பு தொடர்பாக இந்திய உள்துறை அமைச்சகத்தால்
அமைக்கப்பட்ட விசாரணை ஆணையமாகும்.பாபர் மசூதி இடிக்கபட்ட 10ஆவது நாளில்( 1992 டிசம்பர் 16ஆம் தேதி ) ஐதராபாத் உயர்நீதி மன்றத்தில் நீதிபதியாக பணியாற்றிவந்த நீதிபதி எம்.எஸ்.லிபரான் தலைமையில் அமைக்கப்பட்டது.இந்தக்குழுவின் பதவிக்காலம் 48 முறை நீட்டிப்பு செய்யப்பட்ட நிலையில் ஓய்வு பெற்ற பின்பு விசாரணையை தொடர்ந்த நீதிபதி லிபரான், 17 ஆண்டுகளுக்கு பிறகு , 2009 இல் தனது அறிக்கையை வழங்கினார்.
# லிபரான் ஆணையம்

## அறிக்கையின் சாராம்சம்

- பாபர் மசூதி இடிப்பில் பாஜக, ஆர்எஸ்எஸ், விஎச்பி, பஜ்ரங் தள் ஆகிய அமைப்புகளின் தலைவர்களுக்கு முக்கியப் பங்குண்டு என அந்த அறிக்கை குற்றம் சாட்டியது.
- உச்சநீதி மன்றத்தில் அளித்த உறுதி மொழிக்கு மாறாக மசூதியை இடிக்க அன்றைக்கு இருந்த கல்யாண் சிங் தலைமையிலான பாஜக அரசு அனுமதித்தது என்று அந்தக்குழு குற்றம்சாட்டியது.
- வாஜ்பாய், அத்வானி, பால் தாக்கரே, அசோக் சிங்கால், கோவிந்தாச்சார்யா, கல்யாண் சிங், முரளி மனோகர் ஜோஷி, பிரமோத் மகாஜன், பிரவீன் தொகாடியா, சுவாமி சின்மயானந்தா, உமா பாரதி, விஷ்ணு கரி டால்மியா ஆகிய ஆர்எஸ்எஸ் பரிவார தலைவர்கள் மட்டுமின்றி, 11 அதிகாரிகளும் மசூதி இடிப்புக்கு காரணமானவர்கள் என்று குற்றம் சாட்டப்பட்டிருந்தனர்.
# உயிரியல் வரலாறு

இயற்கையில் இருந்து முகத்திரையை இழுத்தெடுக்கின்றார். உருவகக் கதைகளும், உவமைகளும் உயிரியல் வரலாற்றில் முக்கிய பங்காற்றியுள்ளன.]]
**உயிரியல் வரலாறு** (*History of biology*) என்பது உயிர்வாழ் அங்கிகளின் உலகம் பற்றி பண்டைய காலம் முதல் தற்காலம் வரை அடையாளம் காணுதல் ஆகும். உயிரியல் எனும் எண்ணக்கரு ஒரு ஒத்திசைவான துறையாக 19ஆம் நூற்றண்டில் எழுந்தாலும், உயிர் அறிவியல் மருத்துவத் துறையின் தொடக்கத்துடனும் இயற்கை வரலாறு ஆயுர்வேதம் மற்றும் எகிப்திய மருத்துவத்துடனும், பண்டைய கிரேக்க உரோமானிய உலகத்துடன் தொடர்புபட்ட அரிஸ்டோட்டில், கலென் ஆகியோருடனும் தொடக்கமுற்றது. இந்த பண்டைய மரபு மத்திய காலத்தில் இசுலாமிய மருத்துவத்துடனும் இப்னு சீனா முதலானோராலும் விருத்தி செய்யப்பட்டது. ஐரோப்பிய மறுமலர்ச்சிக் காலத்திலும் அடுத்து வந்த நவீன காலத்தின் தொடக்கத்திலும் உயிரியல் பற்றிய சிந்தனைகளும் மறுமலர்ச்சி பெற்று புதிய பல அங்கிகளின் கண்டுபிடிப்புக்கு வித்திட்டது. இந்த இயக்கத்தின் முன்னணியில் உடற்றொழிலியலில் பரிசோதனைகள் மற்றும் அவதானங்களை மேற்கொண்டவர்களான ஆண்ட்ரியசு வெசாலியசு மற்றும் வில்லியம் ஹார்வி ஆகியோரும், இயற்கையியலாளர்களான கரோலஸ் லின்னேயஸ் மற்றும் லூயீஸ் வஃபன் என்பவர்கள் உயிரியல் வகைப்பாடு மற்றும் தொல்லுயிர் எச்சம் ஆகியவற்றைத் தொடங்கியமைக்கும் அதே போல் அங்கிகளின் நடத்தைகள் பற்றிய கண்டுபிடிப்புகளுக்குமாக உள்ளனர். நுண்ணங்கிகளின் உலகத்தை தெரிந்து கொள்ளக் காரணாமாயிருந்த கண்டுபிடிப்பான நுணுக்குக் காட்டியைக் கண்டுபிடித்தவர் ஆன்டன் வான் லீவன்ஹூக் இவரது கண்டுபிடிப்பு கலத் தேற்றங்களுக்கு அடித்தளமாகியது.  
18ஆம் 19ஆம் நூற்றாண்டுகளின் பின் தாவரவியல், விலங்கியல் ஆகியன முக்கிய தொழில்சார் பாடப்பிரிவுகளாக வந்தன. லாவோசியர் மற்றும் ஏனைய பௌதீக அறிவியலாளர்கள் உயிருள்ள , உயிரற்ற உலகத்தை வேதியியல் மற்றும் இயற்பியல் ஊடாக இணைத்தனர். இயற்கை ஆய்வாளரான அலெக்சாண்டர் ஃபொன் ஹும்போல்ட் உயிரங்கிகளுக்கும் சூழலுக்குமான இடைத்தாக்கங்களை ஆராய்ந்தார். இத்தொடர்புகள் மூலம் புவியியல் அடிப்படையாய் அமைகின்ற உயிர்ப் புவியியல், சூழலியல், விலங்கின நடத்தையியல் முதலிய துறைகள் விருத்தி பெற்றன.
# உயிரியல் வரலாறு

## பண்டைய மற்றும் இடைக்கால அறிவு

### ஆரம்ப பண்பாடு

ஆரம்பகால மனிதன் தமது தப்பிவாழ்தலை அதிகரிக்கும் வகையில் தாவரங்கள் மற்றும் விலங்குகள் பற்றிய அறிவினைப் பரப்பினான்.
இதில் விலங்குகள், மனிதன் பற்றிய உடற்கூற்றியல் அவற்றின் நடத்தைக் கோலங்கள், புலம்பெயர்வு பற்றிய அறிவுகளும் உள்ளடங்கியிருந்தது. எவ்வாறாயினும் முதலாவது உயிரியல் பற்றிய முதன்மையான அறிவு 10,000 ஆண்டுகளுக்கு முன் புதியகற்காலத்தில் ஏற்பட்டது. மனிதன் முதலில் பயிர்ச் செய்கையில் ஈடுபட்டனர். பின்னர் விலங்கு வளர்ப்பில் ஈடுபட்டான். இது அவனை நிலையான குடியிருப்பு சமூகமாக ஆக்கியது.  
பண்டைய கலாசாரங்களான மெசப்பதேமியா, எகிப்து, இந்தியா, மற்றும் சீன வரலாறுகளில் சுஸ்ருதர், சாங் ஷொங்ஜிங் முதலான சுதந்திரமான இயற்கை மெய்யியலினை பிரதிநிதித்துவப் படுத்தும் இயற்கை அறிவியலின் நிபுணர்கள் உருவாகினர். இருப்பினும், புதிய உயிரியலின் வேர் என்பது மதச்சார்பற்ற மரபான பண்டைய கிரேக்க மெய்யியலில் உருவானது.
# உயிரியல் வரலாறு

## பண்டைய மற்றும் இடைக்கால அறிவு

### ஆரம்ப பண்பாடு

#### பண்டைய மெசொப்பொத்தேமியா

அரசமளிகையில் காணப்பட்டது]]  
கடவுள் எவ்வாறு இந்த உலகத்தை ஒழுங்குபடுத்தினார் என்பது முதலான இயற்கை உலகு பற்றிய தேடல்கள் மெசெப்பத்தேமியகளிடம் காணப்பட்டது. வருவது கூறல் நோக்குக்காக விலங்கு உடற்றொழிலியல் பற்றி குறிப்பாக உடற்குறிகூறலில் முக்கியத்துவமுடைய ஈரலின் உடற்கூற்றியல் பற்றி கற்றனர். விலங்கு நடத்தைகளையும் குறிசொல்லல் நோக்குக்காக கற்றனர். விலங்குகளை வீட்டு வளர்ப்புக்காக பயிற்றுவித்தல் குறித்த வாய்மூல அறிவும், குதிரைகளை கையாளல் குறித்த எழுத்துமூல அறிவுகளும் காணப்பட்டன.  
பண்டைய மெசொப்பத்தேமியர்களுக்கு முறையான அறிவியலுக்கும் மந்திரத்திற்கும் இடையிலான வேறுபாடு தெரியவில்லை. ஒருவர் நோய்வாய்ப்பட்டால் வைத்தியர்கள் மந்திர உச்சாடனத்தையும் மருந்தையும் ஒருங்கே பிரயோகித்தனர்.
# உயிரியல் வரலாறு

## பண்டைய மற்றும் இடைக்கால அறிவு

### ஆரம்ப பண்பாடு

#### பண்டைய சீன மரபுகள்

பண்டைய சீனாவில் உயிரியல் விடயங்கள் சீன மூலிகை மருத்துவம், உடற்கூற்று மருத்துவம், இரசவாதம், சீன மெய்யியல் என பல்வேறு கற்கைப் பிரிவுகளில் பரப்பப்பட்டன. சீன இரசவாதத்தின் தாவோயியம் மரபு சுகாதாரம் குறித்து முன்னுரிமைப்படுத்துவதால் இது உயிர் அறிவியலாக கொள்ளப்படும். இதன் இறுதி இலக்கு முழுநோய்க்குமான மருத்துவம். வகைப்பாடான சீன மருத்துவம் யின் யாங்கு தத்துவத்திலிருந்தும், வூசிங் தத்துவத்திலிருந்தும் உருவாகியது. சுவாங்சீ முதலான தாவோயிய மெய்யியலாளர் பொ.ஊ.மு 4ஆம் நூற்றாண்டில் அந்தந்த வடிவில் உயிர் அங்கிகள் உருவாக்கப்பட்டது என்பதை மறுக்கும் கூர்ப்பு பற்றிய எண்ணங்களை முன்வைத்தனர்.
# உயிரியல் வரலாறு

## பண்டைய மற்றும் இடைக்கால அறிவு

### ஆரம்ப பண்பாடு

#### பண்டைய இந்திய மரபுகள்

ஆயுர்வேதம் இந்திய துணைக் கண்டத்தில் தோன்றய ஒழுங்கமைக்கப்பட்ட மிகப்பழைய மருத்துவ முறை ஆகும். இது பொ.ஊ.மு 1500களில் இந்திய அறிவு, ஞானம், பண்பாடு குறித்து விளக்கும் பண்டைய நூல்களான நால் வேதங்களில் ஒன்றான அதர்வண வேதத்திலிருந்து தோற்றம் பெற்றது.
# உயிரியல் வரலாறு

## பண்டைய மற்றும் இடைக்கால அறிவு

### ஆரம்ப பண்பாடு

#### பண்டைய எகிப்திய மரபு

ஒரு டசினுக்கும் அதிகமான மருத்துவ ஏடுகள் காணப்படுகின்றன.குறிப்பாக இதுவரை உள்ளவற்றில் மிக்ப் பழமையான சத்திர சிகிச்சை ஏடாக கருதப்படுகின்ற எட்வின் ஸ்மித் ஏடுகள் மற்றும் பல்வேறு நோய்களுக்கான மருந்து சரக்காய்வு நூலான எபெர்ஸ் ஏடுகள் என்பன பொ.ஊ.மு 16ஆம் நூற்றாண்டுக்குரியன.  
பண்டைய எகிப்து பிணச்சீரமைப்பு செய்வதிலும் இறந்த மனித உடலங்களை மம்மியாக்கம் செய்து சிதைவடைவதிலிருந்து பாதுகாப்பதிலும் நன்கறியப்பட்டது.
# தேசிய அரண்மனை அருங்காட்சியகம்

**தேசிய அரண்மனை அருங்காட்சியகம்**(ஆங்கிலம்:NationalPalace Museum) தைபே மற்றும் தைபோ, சியாயி கவுண்டி, தைவான் போன்ற நாடுகளில் உள்ளது. இங்கு, பண்டைய சீன அரசின் கலைப்பொருட்கள் மற்றும் கலைப்படைப்புகள் கிட்டத்தட்ட 700,000 என்ற எண்ணிக்கையில் ஒரு நிரந்தர சேகரிப்பாக வைக்கப்பட்டுள்ளது. இந்த தொகுப்பு கற்காலத்தில் இருந்து நவீன காலம் வரை சீன கலையின் 8,000 ஆண்டுகால வரலாற்றை உள்ளடக்கியது.  
இந்த சேகரிப்பில் பெரும்பாலானவை சீனாவின் பேரரசர்களால் சேகரிக்கப்பட்ட உயர்தர கலைப்பொருட்கள் ஆகும். தேசிய அரண்மனை அருங்காட்சியகம் தடுக்கப்பட்ட நகரில் அமைந்துள்ளது. இது, கலை வேலைப்பாடுகள் மற்றும் கலைப்பொருட்களின் விரிவான சேகரிப்பிற்காக மிங் மற்றும் குயிங் பேரரசுகளின் தொகுப்பின் அடிப்படையில் கட்டப்பட்டவையாகும்.